
Ghaire Sahaba Ke Liye Radi Allahu Ta'ala Anhu 
Ka Istemaal Karne Ki Sharai Haisiyat 

GHAIRE SAHABA KE LIYE RADIALLAHO TA'ALA 
ANHO KA ISTEMAL 
Kaha Jata Hai Ki Sirf Sahaba -e- Kiram Ke Naam Ke Saath 
"Radiallaho Ta'ala Anho" Ka Istimaal Karna Chahiye Aur Kisi Ke 
Liye Ye Kalimaat Istimaal Karna Jaiz Nahi Hai, Ye Baat Awam Mein 
To Mash'hoor Hai Hi, Saath Hi Saath Badmazhabo Ki Taraf Se Bhi 
Ise Bataur Aitraz Pesh Kiya Jata Hai 
Durust Ye Hai Ki Sahaba -e- Kiram Ke Ilawa Bhi In Kalimaat Ka 
Istimaal Kiya Ja Sakta Hai Aur Ise Saabit Karne Ke Liye Humare 
Paas Kayi Dalail Hain, Is Risale Me Is Mas'ale Par Tafseeli Kalaam 
Kiya Gaya Hai, Hum Ne Kayi Ulama -E- Ahle Sunnat Ki Tahqeeqat 
Ko Is Mein Jama Kiya Hai Jin Ke Mutaale Ke Baad Qari'een Par Ye 
Mas'ala Bilkul Waazeh Ho Jayega. 
Allah Ta'ala Irshad Faramta Hai : 


EL DES < rr 


GASEN nee 
de P P 22613555 SALE Abl Coe 5151 G3 Ghd SIGS Gs 
(8.7 
"Beshag Jo Iman Laaye Aur Unhone Acche Kaam Kiye Wahi 
Tamam Makhoog Mein Sab Se Behtar Hain, Un Ka Sila Un Ke Rab 
Ke Paas Baaghaat (Jannat Mein) Hai Jin Ke Neeche Nahrein Bahti 
Hain, Un Mein Humesha-Humesha Rahenge, Allah Un Se Razi Hua 
Aur Woh Us Se Razi Hue, Ye Sila Us Ke Liye Hai Jo Apne Rab Se 
Dare." 


Khaazin Mein Hai : Allah J>5e Un Ki Ita'at Aur Ikhlaas Se Raazi 
Hua Aur Woh Us Ke Karam Aur Us Ki Ata Se Raazi Hue, Ye Azeem 
Basharat Us Ke Liye Hai Jo Duniya Me Apne Rab Se Dare Aur Us Ki 
Nafarmani Se Bache. 


(BEN eile) 

Tafseer Siraatul Jinan Mein Hai : Har Wali Aur Buzurg Ko 
RadiAllahu Ta'ala Anhu Kah Sakte Hai, Ye Lafz Sahaba -E- Kiram 
Ke Saath Khaas Nahi, Is Aayat Me Ye Mazmoon Saaf Maujood Hai. 
(iese? gade PD 
Imame Ahle Sunnat, Aala Hazarat Rahimahullahu Ta'ala Likhte Hain 
Ki RadiAllahu Ta'ala Anhu Sahaba -E- Kiram RadiAllahu Ta'ala 
Anhum Ko To Kaha Hi Jayega Aayimma Wa Auliya Wa Ulma -E- 
Deen Ko Bhi Kah Sakte Hain, Kitabe Mustataab Bahjatul Asraar 
Sharif Wa Jumla Tasaanif Imam Aarif Billah Syed Abdul Wahaab 
Sharaani Waghaira Akaabir Mein Ye Shaaye'a Wa Zaaye'a Hai. 
Tanwirul Absaar Mein Hai : 
a yn oy Cy Cyw AU oe Uy baal) GP SI ug 
OBERE FL A Fe 
"Sahaba -E- Kiram Ke Asma -E- Girami Ke Saath "RadiAllahu Ta'ala 
Anhu" Kahna Ya Likhna Mustahab Hai. Tabayeen Aur Baad Waale 
Ulma -E- Kiram Aur Shurafa Ke Liye "Rahmatullah Ta'alah Alaih" 
Kahna Ya Likhna Mustahab Hai Aur Us Ka Ulta Bhi Raajeh Qaul Ki 
Bina Par Jaiz Hai Yani Sahaba -E-.Kiram.Ke Saath. Rahmatullah 
Ta'ala Alaih Aur Dusro Ke Saath RadiAllahu Ta'ala Anhu". 
(3887 230g 278) 
Hazrate Allama Mufti Amjad Ali Aazmi Rahimahullah Likhte Hai Ki 
Buzurgan -E- Deen Ke Naam Ke Saath RadiAllahu Ta'ala Anhu 
Kahna Aur Likhna Jaiz Hai, Sahaba -E- Kiram Ridwanullah Alaihim 
Ajmayeen Ke Saath Is Ki Khusoosiyat Saabit Nahi, Quran -E- 
Majeed Me Sahaba -E- Kiram Aur Un Ke Muttabi'een Sab Ke Liye 
Farmaaya Gaya RadiAllahu Ta'ala Anhum 
A... cy y due Iy ay 
Saahib -E- Hidaya Ke Talamiza Ne Jahan Un Ka Khas Oaul 
"Hidaya" Me Zikr Kiya Yun Kaha 


Pagel 2 














y 
Yani Musannif RadiAllahu Ta'ala Anhu Ne Ye Farmaya Aur Deeghar 
Kutub Me Aksar Jagah Aayimma Ke Asma Ke Saath Tardi Magtoob 
Wa Mazkoor Hai, 
Wallahu Aalam 

B45 Ay, Tb) 
Allama Mufti Jalaluddin Ahmad Amjadi Rahimahullah Likhte Hain 
Ki RadiAllahu Anhu Ka Duaaiya Jumla Sahaba -E- Kiram Ke Saath 
Khaas Nahi Ghaire Sahaba Ke Naam Ke Saath Bhi Is Ka Istimaal Jaiz 
Hai, Isi Liye Buzurgo Ne Bade Bade Ulma Wa Mashaikh Ke Liye Bhi 
Is Ko Istimaal Farmaya Hai Jaisa Ki Hazrat Shaikh Abdul Haque 
Muhaddis Dhelwi Rahimahullah Ne Ash'atul Lam'aat, Jild 
Chaharum, Safa 743 Par Hazrat Owais Qarani Ko RadiAllahu Anhu 
Likha Aur Allaama Ibne Aabideen Shaami Rahimahullah Ne Raddul 
Muhtar, Jild Awwal, Matbu'aa Deoband Safhaat 35, 36, 37 Aur Safa 
42 Par Hazrat Imam Abu Hanifa RadiAllahu Ta'ala Anhu Likha Aur 
Mishgaat Ke Musannif Hazrat Shaikh Waliuddin Muhammad Bin 
Abdullah Khateeb Tabrezi Ne Mishgaat Shareef Ke Mugaddame 
Safa 11 Par Sahib -E- Masaabeeh Allama Abu Muhammad Hussain 
Bin Masood Faraar Baghwi Ko RadiAllahu Ta'ala Anhu Likha Aur 
Allama Shahabuddin Khafaji Ne Naseemur Riyaz Jild Awwal Safa 5 
Par Allama Qaazi Ayaz Ko RadiAllahu Ta'ala Anhu Likha Aur 
Hazrat Gaus E Paak RadiAllahu Anhu Ke Naam Ke Saath Kayi Jagah 
Ye Duaaiya Jumla Likha Hai Jab Ki In Mein Se Koi Sahabi Nahi To 
Maloom Hua Ki Ghaire Sahabi Ke Naam Ke Saath RadiAllahu Anhu 
Likhna Aur Kahna Jaiz Hai Yahan Tak Ki Aam Deobandi Wahabi Jo 
RadiAllahu Anhu Ko Sahabi Ke Saath Khaas Samjhte Hain Aur 
Ghaire Sahabi Ko RadiAllah Anhu Kahne Par Lad Padte Hai Unke 
Peshwa Maulwi Qaasim Aur Maulwi Rasheed Ahmad Gangohi Ko 
Bhi RadiAllahu Anhu Likha Gaya Hai. Jaisa Ke Tazkiratur Rasheed, 

Jild Awwal, Safa 28 Par Hai Maulana Qasim Sahab Maulana 
Rasheed Ahmad Sahab RadiAllahu Ta'alah Anhuma.......Alakh 
In Tamam Hawala Jaat Se Roze Raushan Ki Tarah Waazeh Ho Gaya 
Ki Ghaire Sahabi Ke Naam Ke Saath RadiAllahu Anhu Kahna Jaiz 
Hai. 
(541 Ed AVE SO) 
Aap Ek Jagah Aur Likhte Hain Ki Ghaire Sahabi Ke Liye RadiAllahu 
Ta'ala Anhu Ka Istimaal Karna Jaiz Hai Jaisa Ki Durre Mukhtar Ma 
Shaami Jild Panjum Safa 470 Me Hai : 
CN EP de N LEN; slide) er un Gys Cyd UU oe Ds Vaal y? yd ynu 
Osob E Pame u iE) 
"Sahaba -E- Kiram Ke Asma E Girami Ke Saath "RadiAllahu Ta'ala 
Anhu" Kahna Ya Likhna Mustahab Hai. Taba'een Aur Baad Waale 
Ulama E Kiraam Aur Shurafa Ke Liye "Rahematullah Ta'ala Alaih" 
Kahna Ya Likhna Mustahab Hai Aur Is Ka Ulta Bhi Raajeh Qaul Ke 
Bina Par Jaiz Hai Yaani Sahaba -E- Kiram Ke Saath Rahmatullah 
Ta'ala Alaih Aur Doosro Ke Saath RadiAllahu Ta'ala Anhu." 
Hazrat Allama Ahmad Shahabuddin-Khifaji Rahmatullah-Alaih 
Naseemur Riyaz Sharah Shifa Qaazi Ayaaz Jild Saum Safa 509 Me 
Tahreer Farmate Hain Ambiya -E- Kiram Ke Alawa Aayimma 
Waghaira Ulama Wa Mashaikh Ko Gufraan Wa Raza Se Yaad Kiya 
Jaaye Aur RadiAllahu Ta'ala Anhu Kaha Jaaye. (£*) 
Phir Allaama Jalaaluddin Ahmad Amjadi Ne Kayi Hawaale Pesh 
Farmaye Hain Jin Se Saabit Hota Hai Ki RadiAllahu Ta'ala Anhu Ka 
Istimaal Sahaba Ke Saath Khaas Nahi Hai. 
(426 7 (a) 
Al Hadeegatun Nadiyah Mein Hai : Sahaba -E- Kiram Ke Naamo'n 
Ke Saath RadiAllahu Anhu Aur Taba'een Izaam, Un Ke Baad Waale 
Ulama -E- Kiram, Ibaadat Guzaro Aur Tamam Auliya -E- Kiram Ke 
Naamo'n Ke Saath Rahmatullah Alaih Kahna Musatahab Hai. 

Sawal : Kya Is Ke Bar-aqs Bhi Ho Sakta Hai? Yani Auliya Wa Ulama 
Ke Liye RadiAllahu Anhu Aur Sahaba -E- Kiram Ke Liye 
Raalhmatullah Alaih Kah Sakte Hai? 
Jawab : Baaz Ulama -E- Kiram Rahimahumullahu Ta'alah Farmate 
Hai "Aisa Karna Jaiz Nahi Balki RadiAllahu Anhu Sahaba -E- Kiram 
Ke Saath Khaas Hai Aur Un Ke Ilawa Baaqi Sab Ke Saath 
Rahmatullah Alaih Kaha Jaayega Jabki Hazrat Sayyidana Imam 
Nawawi Alaihirrahama (Mutawaffa 884 Hijri) Farmate Hai : "Ye 
Sahi Nahi, Balki Sahi Wahi Hai Jo Jamhoor Ulama -E- Kiram 
Rahimahumullahu Ta'ala Ka Mauqif Hai Ki Aisa Kahna Musathab 
Hai Aur Is Ke Beshumar Dala'il Hai. 
WINE ANM iz PG 7x hd) 
Allama Mufti Abdul Mannan Aazmi Rahimahullahu Ta'alah Likhte 
Hai: 
Fatawe Ki Mashoor Kitab Durre Mukhtar Me Ise Jaiz Likha Gaya 
Hai, Allama Oaazi Ayaaz Ne Aayimma, Taba'een Wa Ulama 
Waghira Ke Saath RadiAllahu Anhu Ke Istimaal Ko Jaiz Likha Hai, 
Imaam Nawawi Imaam Bukhaari Wa Muslim Ko RadiAllahu Anhu 
Likha Hai (Sharah Muslim), Mishgaat Me Saahibe Masabih Ko 
RadiAllahu Anhu Likha Gaya Hai, llme Tafseer Mein Imam Tabri 
Wa Imam Nasfi Donon Ke Liye Rahmatullah Alaih Aur RadiAllahu 
Anhu Likha Hua Milega, Agar Dhundha Jaye To Aise Naamo'n Ki 
Line Lag Jayegi, Sufiya -E- Kiram Ke Tazkiro'n Me Ye Kasrat Se 
Milta Hai Aur Deobandiyo Ne Bhi Apne Agaabireen Ke Liye Kayi 
Magamaat Par Ye Oalimaat Istimaal Kiye Hai. 
(124 Flee AULA) 
Ek Aur Maqam Par Aap Likhte Hain Ki Allah Ta'ala Ke Tamam Nek 
Bandon Ke Saath Rahmatullah Alaih Aur RadiAllahu Anhu Likha Ja 
Sakta Hai Aur Quran -E- Paak Ki Aayaat Se Bhi Maloom Hota Hai 
(Phir Aap Ne Surah Ambiya Ki Aayaat Likhi Hain Jinhe Hum Naql! 
Kar Chuke Hai) 

335/50) 

Allama Mufti Shariful Haq Amjadi Alaihirrahama Likhte Hai Ke 
Sahaba Ke Ilawa Deeghar Mashaaikh Wa Ulama Ko RadiAllahu 
Anhu Kahna Salaf Aur Khalaf Se Chala Aa Raha Hai, Aur Is Ka 
Jawaz Quran Majeed Se Makhaz Hai, Surah Tauba Me Farmaya : 
"Aur Sab Me Agle Aur Pahle Muhajir Aur Ansar Bhalai Ke Saath Un 
Ke Pairo Huye, Allah Un Se Raazi Aur Woh Allah Se Raazi Ho 
Gaye." 
Is Aayat Me Muhajireen Wa Ansar Ke Saath Bhalai Ke Saath 
Qayamat Tak Un Ke Tab'een Ke Liye Farmaya Aur Doosri Aayat Me 
Mutlaq Har Nek Wa Swaleh Momin Ke Liye Farmaya Is Liye Jo Ye 
Kahta Hai Ki RadiAllah Anhu Ka Seegha Sahaba E Kiram Ke Saath 
Khaas Hai Woh Quran Majeed Ke Khilaf Kah Raha Hai. 
Mazhabi Kitabo Ke Muta'ale Se Ye Zaahir Hai Ki Aayimma E 
A'alaam Ulama, Mashaaikh E Uzzam Ne Saikdon Ghaire Sahaba, 
Ulama Wa Mashaikh Ke Liye RadiAllahu Ta'ala Anhu Isitimal 
Farmaya Hai, Agar Khaali Un Sab Ko Naam Le Kar Jama Kiya Jaye 
To Kam Az Kam Sau Safe Ki Kitab Taiyyar Ho Jaye. (Phir Aap Ne 
Sa'il Ki Tasqeen Ke Liye Chand Hawala Jaat Pesh Farmaye Hai.) 

CO ACSA) 
Ek Aur Sawal Ke Jawab Me Likhte Hai Ki RadiAllahu Anhu Sahaba 
-E- Kiram Ke Liye Khaas Nahi Balki Ummat Ke Jami'a Sulahaa Ke 
Liye Humesha Se Istimaal Hota Aaya Hai, Khud Ouran Me 
Mut'addid Jagah Sulahaa Ummat Ke Liye Ye Seegha Waarid Hai. 

(453° 365 FU A) 
Allama Mufti Muhammad Fazle Kareem Razvi Likhte Hai Ki Imam 
Muhaqqiq Alal Iltlaaq Waghaira Aqabireen Ne Farmaya Hai Ke 


Uu. O Ml SG el eU SB 

Jo Baat Adab Wa Tazim Me Dakhal Rakhti HO Woh Acchi Hai. 
Quran Majeed Me Ye Seegha Tamam Nek Logo'n Ke Liye Istimaal 


Hua Hai. (G4) 


(608 Gee FB) 
Hazrat Allama Mufti Ajmal Qadri Rahmatullah Alaih Likhte Hai Ki 
RadiAllahu Anhu Sirf Sahaba -E- Kiram Ke Saath Khaas Nahi Balki 
Taba'een Wa Taba Taba'een, Aayimma Wa MujJatahideen, Fugha 
Wa Muhaddiseen, Auliya -E- Kiram Wa Ulama E Izaam Ke Liye Bhi 
Jaiz Hai Balki Mashaikh Ka Mamool Hai Jaisa Ki Tanwirul Absaar 


Wa Durre Mukhtaar Mein Is Ki Tashrih Hai. (C#) 


GILI BU ISI 
Allama Mufti Wagaruddin Ouadri Rahimahullah Likhte Hain Ki 
Ouran E Kareem Mein Hai : 
Aur Jo Bhalai Ke Saath Un Ke Pairo Huye Allah Ta'alah Un Se Raazi 
Hua Aur Woh Allah Ta'alah Se Raazi Hue. Ye Jumla Jab Kisi 
Musalman Ke Liye Bola Jata Hai To Magsad Duaa Hota Hai Lihaaza 
Musalman Ke Liye Ye Jumla Dua Ke Taur Par Istimaal Karne Mein 
Koi Harj Nahi. Durre Mukhtar Mein Ise Jaiz Likha Gaya Hai. 

(346 lu) 
Allama Mufti Khaleel Khan Barkaati Likhte Hain Ki Alaihissalato 
Wassalam Alfaz Bila Shubha Hazraat Ambiya -E- Kiram Ke Saath 
Makhsoos Hai Baaki Alfaz Na Sahaba Ke Saath Makhsoos Hai Na 
Auliya -E- Kiram Ke Saath. Ba-Surate Dua Wa Ba-Niyate Insha, 
RadiAllahu Ta'ala Anhu Hazraate Auliya E Kiram Ulama -E- Izaam 
Ke Saath Bhi Bola Jata Hai Jaisa Ki Rahmatullah Alaih Auliya Wa 
Ulama Donon Par Albatta Rahmatullah Alaih Ka Lafz Sahaba E 
Kiram Ke Naamo Ke Saath Masmu'a Nahi Hai Aur Na Mamool Hai. 


(95/1 SP) 

Ek Aur Makam Par Aap Likhte Hai Ki RadiAllahu Anhu Sahaba Ke 
Saath Khaas Nahi Hai Balki Buzurgaan -E- Ummat Ke Liye Bhi 
Istimaal Hota Chala Aa Raha Hai Jaisa Ki Mishqat Mein Saahibe 
Masabih Ko RadiAllahu Anhu Likha Gaya Hai Aur Bhi Kayi Misalein 
Maujood Hain (Phir Aap Ne Hawalajaat Naql Kiye Hai 


(L2) 


(134/21) 
Maulana Muhammad Ajmal Attari Ne Apni Kitab Imam UI Awliya 
Mein 6 Safhaat Par Mushtamil Ek Tahreer Likhi Hai Jis Mein Kayi 
Dalail Aur Hawala Jaat Pesh Kiye Hain Jin Se Saabit Hota Hai Ki Is 
Ka Istimaal Sahaba -E- Kiram Ke Saath Khaas Nahi Balki Auliya Wa 
Ulama Ke Liye Bhi Is Ka Istimaal Jaiz Hai. 
4629 Perovic) 
Allama Professor Mufti Muneebur Rahman Likhte Hai Ki : 
Urfe Aam Me Chunki Sahaba -E- Kiram Ke Asma E Girami Ke Saath 
RadiAllahu Anhu Bola Aur Likha Jata Balki Taqreeban Is Ka lltizaam 
Kiya Jaata Hai, Is Liye Ye Samajh Liya Gaya Hai Ki Shayad Ye 
Sahaba -E- Kiram Ka Laqabe Khaas Hai Lekin Ye Nazariya Durust 
Nahi Hai, Kyuki Quran -E- Majeed Mein Is Ka ItJaag Momineen 
Swaliheen Ke Liye Aam Hai. (Phir Aap Ne Aayat Wa Deeghar 
Hawala Jaat Se Ise Sabit Kiya Hai. 
(3632 3G Aie) 
Fatawa Markazi Tarbiyat Ifta Mein Hai Ki Buzurgaane Deen Ke 
Naam Ke Saath RadiAllahu Anhu Likhna Jaiz Hai Balki Quran Mein 
Sahaba Aur Un Ke Muttab'een Ke Liye Istimaal Kiya Gaya Hai. 
(651 26d tT p Sil) 
Hazrat Allama Faiz Ahmad Owaisi Rahimhullahu Ta'ala Likhte Hain 


Ki RadiAllahu Anhu Ka Istimaal Sahaba Ke Saath Khaas Nahi 
Falihaaza Ghair Sahaba Ke Liye Bhi Jaiz Hai. (Phir Aap Ne Durre 

Mukhtaar, Shaami, Naseemur Riyaz Aur Bhi Kayi Hawala Jaat Diye 
Hain.) 
(402/2! Sa) 
Taajusshariya, Allama Mufti Akhtar Raza Khan Rahimahullah Ta'ala 
Likhte Hain Ki Tardi Jis Tarah Sahaba Ke Liye Jaiz Hai Usi Tarah 
Ghaire Sahaba Ke Liye Bhi Rawaa Hai. Is Ke Jawaz Ki Durre 
Mukhtaar Waghaira Mu'atamad Kutub Me Tashrih Hai Aur Quran - 
E- Majeed Me Alal Umoom Sab Ke Liye Mustamal Hai. 
(425 AU AAA 
Ek Aur Sawal Ke Jawab Me Aap Ne Tafseel Se Is Mas'ale Ki 
Tahgeeg Pesh Farmayi Hai Aur Kayi Hawalo'n Se Ise Sabit Kiya Hai 
Ki Ye Sahaba Ke Saath Khaas Nahi Hai. 
(471% Cei) 
Ek Aur Magam Par Likhte Hain Ki Ye Sahaba Ke Saath Khaas Nahi 
Ghaire Sahaba Ke Liye Istimaal Kar Sakte Hai. 
(602726. SIG OU) 
Allama Gulam Rasool Saeedi Rahimahullah Ta'alah Likhte Hai Ki Is 
Ka Istimaal Sahaba Ke Saath Khaas Nahi Hai Phir Aayaat Likhne Ke 
Baad Imam Nawawi Ka Qaul Naql Karte Hain Ki Tamam Ulama -E- 
Deen Aur Swaliheen Ke Liye RadiAllahu Anhu Aur Rahematullah 
Alaih Kahna Aur Likhna Jaiz Hai. 
CALA 
Imam Raazi Jahan Aayiimma Mujtahideen Ka Zikr Karte Hain 
Wahan RadiAllahu Anhu Likhte Hai Maslan Imam Abu Hanifa 
RadiAllah Anhu Ne Farmaya. 


LA 
OTSAILA LA 

Ye Kuch Hawala Jaat The Jo Hum Ne Kutube Ahle Sunnat Se Pesh 
Kiye Warna Firqahaa -E- Baatila Me Qasrat Se Is Ka Istimaal Milta 
Hai Ki Woh Apne Aqabireen Ke Liye RadiAllahu Anhu Likhte Hai 
Aur Un Ki Awam Ahle Sunnat Par Aitraaz Karti Hai, Agar Tamam 
Hawalajaat Ko Jama Kiya Jaye To Baqaul Allama Shariful Haq 
Amjadi "Ek Sau Safahaat Se Zyada Ki Kitab Ban Jayegi" Aur Hum 
Ne Ise Ek Mukhtasar Risale Ki Shaql Dene Ke Liye Hawala Jaat Ko 
Tafseelan Nagl Nahi Kya Aur Ibaraat Bhi Mukammal Nagl Nahi Ki 
Gayi Hain Balki Khulasa Likhne Par Iqtifa Kiya Gaya Hai. 


Is Risale Me Jitne Hawala Jaat Nagl Kiye Gaye Hain, Un Se Ye Baat 
Bilkul Waazeh Ho Jati Hai Ki Ghaire Sahabi Ke Liye RadiAllahu 
Anhu Ka Istimaal Na Sirf Jaiz Hai Balki Salaf Wa Khalaf Mein Rayij 
Aur Kutub Me Mazkoor Hai. Is Ki Takhsees Sahaba -E- Kiram Ke 
Saath Sabit Nahi Balki Aayat -E- Ourani Se Bhi Yahi Maakhuz Hai 
Ki Ye Muttab'een Sahaba, Swalehin Wa Buzurgaane Deen Ke Liye 
Bhi Istimaal Kiya Ja Sakta Hai. 


ABDE MUSTAFA 

